**Застава М93 "Црна стрела"** је снајперска антиматеријална пушка, намењена дејству против људства, заклоњених циљева, посада лаких оклопних возила и дејству на великим даљинама. Спада у категорију тешких снајпера, првенствено због велике ватрене моћи. Пушку је развило предузеће Заводи Црвена Застава, данас Застава Оружје 1993. из Крагујевца. 

Рад на пројекту почео је 1991, да би пушка била први пут представљена 1998, непосредно пред сукобе са албанским терористима на Косову и Метохији.

Коришћена је током рата на Косову и Метохији 1998-1999, рата у Македонији 2001. као и током разбијања албанских банди на југу Србије 2001.

Опис и карактеристике
---------------------

Црна стрела успешно елиминише живе циљеве до 1900 метара, а када су у питању заклоњени циљеви, лако оклопљена возила, ваздухоплови и средства везе, ефикасна је до 800м.

Производи се у два калибра: за потребе домаћих формација у калибру 12,7х 108 милиметара, а за извоз у калибру 12,7х 99 милиметара (.50 Браунунг).

Цев је израђена хладним ковањем (од легуре која се користи за цеви топова), унутрашњост је хромирана, како би се обезбедила трајност и прецизност пушке. Нишан је оптички (оптика "Зрак", М94 8х56), а постоје и преклапајући механички погодни за дејства до 400 метара.

Редукција трзаја ублажена је постављањем двокоморне гасне кочнице на уста цеви (редукује трзај и до 62%) и уграђивањем парних амортизера у кундак. Кундак и облоге израђени су од полимера и стаклених влакана. 

Принцип рада је брзометни (репетитни), док је брављење Маузерово.

Црна стрела има интегрисани двоножац и преклапајућу ручку који омогућавају лакше ношење, односно намештање у положај за гађање.

Критике
-------

Иако ова пушка има доста присталица, многи који је користе упућују критике на рачун тежине, пуњења и пражњења (проблеми са оквиром и глављењем метка), као и оптике: оптика зрак првенствено је намењена за калибар 7,9 милиметара, па самим тим не одговара трзају који ствара калибар 12,7 милиметара. Ова околност се негативно одразила на прецизност пушке када су у питању дугометражна дејства.

Референце
---------

1. ↑  Антиматеријална значи намењена за дејствовање против опреме (материјала). Пушке намењене за дејство против људства се називају антиперсоналним.

Спољашње везе
-------------

***Zastava M93*** na Wikimedijinoj ostavi

* Специјалне-јединице.цом | Застава М93
* Застава оружје
* Застава М93 на веб страни Војске Србије
* Црна стрела М93 12.7 mm– РТС емисија Дозволите – Званичан канал

| * p
* r
* u
Naoružanje proizvedeno u *Zastavi* |
| --- |
| Pištolji | Zastava CZ99 • Zastava CZ999 • Застава ЕЗ9/ЕЗ40 • Zastava M57 • Zastava M88 • Zastava PPZ • Zastava P10 • Zastava P25 • Zastava M70 • Zastava M70A |
| Jurišne puške | Zastava M21 • Zastava M59/66 • Zastava M64 • Zastava M70 • Zastava M80 • Zastava M85 • Zastava M90 • Zastava M95 • Zastava M99 |
| Borbene puške | Zastava M77 • Zastava M77B1 |
| Lovačke puške | LK M98 • LK M48 • LK M70 • LK M85 • Zastava M808 |
| Poluautomatske lovačke | LKP 90 SA • LKP M77 SA • LKP 76  • LKP PAP • LKP M2010 |
| Snajperske puške | Zastava M76 • Zastava M91 • Zastava M93 • Zastava M07 |
| Antimaterijalne puške | M12 Crno Koplje • M93 Crna Strijela • M03 Rhino |
| Automati | M1942 • M1944 • M1945 • M49 • M51 • M56 • M65 • M84 • M97 • FLG |
| Mitraljezi | Zorka • Zastava M09 • Zastava M10 • Zastava M53 • Zastava M72 • Zastava M77 • Zastava M82 • Zastava M84 • Zastava M87 |